Kirurgi työskenteli plastiikka-, kauneus- sekä käsikirurgian johtavana lääkärinä Saksi-Anhaltin osavaltiossa sijaitsevalla klinikalla.

Saksalaiskirurgi, 42, jota epäiltiin seksikumppaniensa huumaamisesta sai tuomion Magdeburgissa. Hänet tuomittiin kolmesta törkeästä raiskauksesta ja yhdestä kuolemaan johtaneesta pahoinpitelystä yhdeksän vuoden vankeustuomioon Saksi-Anhaltin osavaltion pääkaupungin Magdeburgin käräjäoikeudessa maanantaina. Lääkäri määrättiin lisäksi vieroitushoitoon.

Asiasta kertoivat Bild ja Der Spiegel. Yksi lääkärin uhreista oli 38-vuotias nainen. Hän kuoli kokaiinin yliannostukseen. Nainen oli antanut lääkärille suuseksiä.

Spiegelin mukaan rangaistus tarkoittaa sitä, että tuomittu on vankilassa kaksi ja puoli vuotta. Sen jälkeen hän on 18–24 kuukautta vieroitushoitolaitoksessa.

Lääkärillä oli useita seksikumppaneita, joista neljän epäiltiin joutuneen kokaiinin vaikutuksen alaiseksi, samalla tavalla.

Kirurgi työskenteli plastiikka-, kauneus- sekä käsikirurgian johtavana lääkärinä Saksi-Anhaltin osavaltiossa sijaitsevalla klinikalla.

Tutustui naisiin seuranhakusivustoilla

Mies tutustui naisiin seuranhakusivuston kautta. Helmikuussa surmansa saanut nainen meni tiedottomaksi miehen asunnossa, josta hänet kuljetettiin sairaalahoitoon. Nainen kuoli pian tämän jälkeen. Kuolinsyy, kokaiinin yliannostus, selvisi ruumiinavauksessa.

Lue lisää: Saksalaiskirurgi huumasi kumppaninsa petipuuhissa – yliannostukseen kuolleen naisen isä vaatii tohtorille elinkautista

Tapauksen tutkinnan myötä poliisi haastatteli kahta miehen entistä seksikumppania, jotka molemmat kertoivat alkaneensa voida pahoin tapaamisissaan epäillyn kanssa. Kolmas nainen otti poliisiin yhteyttä itse. Syyttäjän mukaan uhrien kertomat reaktiot viittaavat siihen, että kaikki heistä ovat olleet huumausaineiden vaikutuksen alaisina. Uhrit ovat kertoneet epäillyn pyytäneen heiltä suuseksiä.